**Portfolio – din kuffert når du rejser mellem skole og oplæring**

At skifte mellem skole og oplæring er som at tage på en rejse. Når man rejser, har man brug for en kuffert til at samle sine ting. På din uddannelse har du også en kuffert. Din kuffert er en portfolio, hvor du gemmer det, du arbejder med og lærer. Den kan være digital (fx en mappe din computer) eller fysisk (en mappe med printede papirer).

Din kuffert hjælper dig på flere måder. Den holder styr på det, du har lært, og den gør det nemt for din lærer og oplæringsvejleder at se din udvikling. Den viser alt det, du har lært på rejsen gennem din uddannelse.

I portfolien/kufferten ligger:

* samtaleark fra kontaktlærersamtale på skolen
* samtaleark fra kontaktlærersamtalen som forberedelse til oplæringen
* samtaleark med oplæringsvejlederen som forberedelse til skolen
* kompetencekort
* arbejde med oplæringsmål
* opgaver i oplæringen

